ОТ ИДЕЯТА ДО ФИНАНСИРАНЕТО - КУРС ПО УПРАВЛЕНИЕ НА ПРОЕКТИ

ОТ ИДЕЯТА ДО ФИНАНСИРАНЕТО

|  |  | Управление на проекти

Вие сте тук: > ОТ ИДЕЯТА ДО ФИНАНСИРАНЕТО > КУРС ПО "УПРАВЛЕНИЕ НА ПРОЕКТИ"

АНОТАЦИЯ

Общият финансов пакет на Европейската комисия за България предвижда повече от 4,7 мил. евро за периода 2007 – 2009 година. Пътищата и начините за усвояване на фондовете на Европейския съюз преминават задължително през придобиването на проектна култура.

Една от непосредствените стъпки е създаването и развитието на специализирани обучения с теоретически и практически насоки за изграждане на необходимия капацитет.

Обучителният процес следва да включва добри практики в сферата на управлението и реализирането на проекти, изграждането на съответните умения за финансово управление и контрол, мониторинг и оценка.

Разработения курс предлага на участниците /студентите/ знания, практически умения и капацитет за успешно управление на проекти, финансирани от Европейския съюз.

#### Анотация

Целта на курса е да запознае студентите с основните етапи при разработване и управление на проекти. Представят се логическите етапи на процеса на проектиране, работата в екип, управлението на ресурси, оптимизирането на разходи и др. Основно внимание се отделя на техниките, средствата и методите за идентифициране, разработване, представяне, изпълнение, управление и оценка на проекти. Специално място в курса заемат най-важните европейски инициативи за финансиране на проекти в различни области.

Практическите упражнения имат за цел да развият навици по създаване и управление на проекти, в това число: избор на оптимална организационна структура, построяване на мрежов модел на проекта и пресмятане на параметрите на мрежовия график, определяне на критичния път и резервите от време/ресурси, стойност и продължителност на проекта, и т.н. студентите се разделят на групи по интереси със задача – екипно разработване на проект (в свободно избрана област). Последното включва изготвяне на проектна документация, вкл. анализ на състоянието и на критичните моменти, времеви и ресурсен план за осигуряване, и т.н. Разработените курсови проекти се представят и защитават, а при тяхното изготвяне се използва специализиран софтуер за проектиране, управление и отчитане на проекти MS Project.

Предварителни изисквания

Студентите трябва да притежават знания и умения в областта на създаването и ползването на програмни системи. Изискват се също и добри познания по линейна алгебра, дискретна математика, алгоритми и структури от данни, вероятности и статистика в рамките на университетския учебен план по специалността.

Придобити знания и умения

Успешно завършилите ще придобият знания за основните методи и средства, необходими за разработването и управлението на проекти, приложими при усвояването на средствата отпускани от Европейския съюз. В резултат на обучението студентите ще узнаят за основните европейски инициативи за проектно финансиране, ще разбират същността на основните етапи на жизнения цикъл на проекта, ще могат да създават и изследват мрежови модели на управление, и т.н. Получените знания и умения студентите ще използват за разработване (под формата на курсови работи) на собствени проекти в различни области.

Техническо осигуряване на обучението

Всички лекции се представят под формата на мултимедийни презентации, приложени в българската система за електронно обучение BEST /Bulgarian Educational Site/.

BEST е софтуерна система за създаване, редактиране, споделяне, съхраняване, визуализиране и многократно използване на проекти за е-обучение, разработени от различни образователни институции. BEST осигурява поддръжка през целия жизнен цикъл на виртуалния процес на обучение – от дефиниране на целите на обучение, конструиране на електронни курсове и виртуални общества за познание чрез споделен опит и комуникация, съпроводени с редици от учебни дейности /учене, тестване, изпитване, консултиране, работа в екип и др./, до оценяване на резултатите и качеството на преподаване, усвояване и работа в екип. BEST обединява достойнствата на две от най-популярните системи за е-обучение Moodle и LAMS, и следва българската традиция в тази област.

Основни функционални възможности на BEST са:

§ Моделиране на процеси на обучение в различни области, базирани на широк спектър от учебни дейности и ресурси

§ Администриране и интерпретиране на създадените модели, и едновременно /паралелно/ динамично поддържане на виртуално обучение и учене за множество потребители /обучавани, преподаватели, администратори, гости и др./

§ Поддържане на динамично виртуално взаимодействие между субектите и ресурсите на системата, осигурявано от модел на съответния процес на обучение

§ Виртуална комуникация чрез дейности и събития, свързани с обучението /създаване на учебно съдържани, обем на информация, съвместна работа по усвояване на знания и др./ и с използване на различни технологии и средства /форуми, е-съобщения, стаи за разговори, видеоконференции и др./

§ Прилагане на различни педагогически стратегии за обучение / в зависимост от специфичните потребителски нужди и с възможности за автоматично адаптиране на стратегиите на базата на модел на оценяване на знанията и уменията/

§ Динамично генериране на е-тестове с адаптиране към обучаемите / в зависимост от прогреса и историята на обучение/

§ Интерактивно взаимодействие / асинхронно и синхронно/ между преподавател и студент при провеждане и контрол на обучението

§ Осигуряване на преносимост/импорт/експорт в стандарти IMS и SCORM/ на е-курсове и е-задачи, и др.

Също така за първи път в българска система за електронно обучение са вградени средства за автоматизирана обработка на текст/вкл. Синтез на реч, оценяване на свободен отговор, и др./

Практическото обучение може да се провежда в модерни компютърни лаборатории с осигурен (вкл. и безжичен) Интернет-достъп. За самостоятелна работа студентите могат да ползват и компютърна зала със свободен достъп.

Съдържание на учебната дисциплина

А. ЛЕКЦИИ

Учебния план е разделен на четиринайсет отделни модула, акцентиращи върху специфични теми. Всеки модул осигурява последователното надграждане и задълбочаване на познанията и разбирането на процеса на управление на проекти.

Курса предоставя балансирано съчетание от основни теоретични материали за управление на проекти и проверка на наученото напрактика като ударението се поставя от макро- към микро-равнище, от разбиране на общата рамка и процесите към практически упражнения от реалния свят. На всеки етап, усвояването на знанията от обучаемите, и развитието на практическите им умения ще се установяват на база тест и при завършване на курса – разработка на собствен проект в екип, което ще е показал за ефективността на преподаването и начина на усвояване на материала.

№ | Учебни модули | Всичко часове
теория | практика
1 | 2 | 3 | 4
1 | Модул 1 “ПРОГРАМА. ПРОЕКТ. – ОСНОВНИ ХАРАКТЕРИСТИКИ” М-1.1. Дефиниция – програма, проектът М-1.2. Основни характеристики на проекта М-1.3. Видовете програми и проекти | 2 |
2 | Модул 2 “ЦИКЪЛ НА ПРОЕКТ” М-2.1. Цикъл на проекта | 2 |
3 | МОДУЛ 3 ”ПРОГРАМИ ЗА ФИНАНСИРАНЕ НА ПРОЕКТИ ОТ ЕВРОПЕЙСКИЯ СЪЮЗ” М-3.1. Програми на Европейския съюз | 2 |
4 | МОДУЛ 4 “ИДЕНТИФИЦИРАНЕ НА ПРОЕКТ” М-4.1. Основни стъпки при идентифициране на проекти | 3 |
5 | МОДУЛ 5 “ РАЗРАБОТВАНЕ НА ПРОЕКТ” М-5.1. Основни стъпки при разработка на проекти | 5 |
6 | МОДУЛ 6 “ОЦЕНКА И ИЗПЪЛНЕНИЕ НА ПРОЕКТИ” М-6.1. Оценка на формулирания проект М-6.2. Изпълнение на проекта | 2 |
7 | МОДУЛ 7 “УПРАВЛЕНИЕ НА ПРОЕКТИ” М-7.1. Управление на дейностите и ресурсите М-7.2. Управление на цикъла на проекта - | 3 |
8 | МОДУЛ 8 “ОТЧЕТНОСТ И МОНИТОРИНГ НА ПРОЕКТИ” М-8.1. Отчетност и мониторинг – основни характеристики | 2 |
9 | МОДУЛ 9 “УПРАВЛЕНИЕ НА ФИНАНСИТЕ – ОТЧЕТНОСТ” М-9.1. Управление на финансите – основни характеристики | 1 |
10 | МОДУЛ 10 “ ФИНАНСОВО УПРАВЛЕНИЕ – ОДИТ” М-10.1. Финансово управление – одит – основни характеристики | 1 |
11 | МОДУЛ 11 “ОЦЕНКА НА ИЗПЪЛНЕНИЕТО НА ПРОЕКТИ” М-11.1. Оценка на изпълнението на проекти – основни характеристики | 2 |
12 | МОДУЛ 12 “РАБОТА В ЕКИП. РАЗРАБОТВАНЕ НА ПРОЕКТИ” М-12.1. | 2 | 6
13 | МОДУЛ 13 “ПРАКТИЧЕСКИ НАСОКИ ЗА УПРАВЛЕНИЕ НА ПРОЕКТИ” М-13.1. | 1 | 6
14 | МОДУЛ 14 “Управление на проекти в среда Microsoft Project” М-14.1. | 2 | 8
Всичко: | 30 | 20