ОТ ИДЕЯТА ДО ФИНАНСИРАНЕТО - ПРОГРАМА САПАРД

ОТ ИДЕЯТА ДО ФИНАНСИРАНЕТО

|  |  | Управление на проекти

Вие сте тук: > ОТ ИДЕЯТА ДО ФИНАНСИРАНЕТО > ЗА ТЪРСЕЩИ ФИНАНСИРАНЕ > ПОСТОЯННИ ПРОГРАМИ> ПРОГРАМА САПАРД

Програма САПАРД
САПАРД е "Специална програма за присъединяване в областта на земеделието и селските райони", която е един от инструментите, подготвящи страните-кандидатки за бъдещото им членство в Европейския съюз. Програмата ще действа в периода 2000-2006 г., като заделената за нея от ЕС сума от 520 млн. евро за десетте държави в преход - България, Унгария, Полша, Чешката република, Словакия, Словения, Естония, Литва, Латвия и Румъния, е разпределена по обективни критерии (население, БВП, заетост в селското стопанство, земеделски площи, специфични териториални особености и др.) и ще бъде усвоена като субсидии.

Виж повече за програма САПАРД

Програма САПАРД на ЕС ("Специална програма за присъединяване за земеделие и селско развитие") има за цел да подготви страните-кандидатки за ползване на помощ от Европейския фонд за ориентиране и гарантиране на селското стопанство (ФЕОГА). Помощта по програмата е безвъзмездна и предназначена за модернизиране на земеделските стопанства и хранително-вкусовата промишленост, както и за подпомагане на регионални проекти, свързани с туризма. Тя е насочена към индивидуални земеделски производители и земеделски стопани, общини, организации на производители, организации на собственици на гори, горски и земеделски земи и др.

Двете основни цели са:

1. Развитие на ефективно земеделско производство и конкурентен хранително- преработвателен сектор чрез подобряване на пазарната и технологична инфраструктура и стратегическа инвестиционна политика, насочени към достигане на европейските стандарти.

2. Устойчиво развитие на селските райони в съответствие с най-добрата екологична практика чрез създаване на алтернативна заетост, диверсификация на икономическите дейности и създаване на необходимата инфраструктура, което ще доведе до подобряване на условията за живот, ще увеличи възможностите за получаване на доходи и възможностите за работа за хората, живеещи в селските общности.

Приоритетни области

Двете стратегически цели обосноваха определянето на следните четири приоритетни области за българското земеделие:

1. Подобряване на условията за производство, преработка и маркетинг на земеделска продукция, горски и рибни продукти съгласно Европейските стандарти; развитие на екологосъобразно селско стопанство, както и подобряване на дейностите по опазване на околната среда в земеделието и горите;

2. Интегрирано развитие на селските райони с цел съхраняване и укрепване на техните икономики и общности и съдействие за ограничаване процеса на обезлюдяване на тези райони;

3. Инвестиции в човешките ресурси - квалификация и обучение на заетите в производство и преработка на селскостопанска, горска и рибна продукция;

4. Техническа помощ.
Посочените по-горе приоритети обуславят мерките, за изпълнението на които чрез инвестиционни проекти ще бъде концентрирана помощта на ЕС по линия на програма САПАРД.

Финансови условия

По програмата, за тази мярка е възможно безвъзмездно финансиране на не повече от 50% от одобрени, направени и доказани инвестиционни разходи. Собственото участие на кандидатите трябва да възлиза на най-малко 50% от общите одобрени инвестиционни разходи.

Продължителността на проекта не може да надхвърля 24 календарни месеца.

Общият минимум на допустимите разходи е 1000 евро, а максимумът е 200 000 евро за период от 7 години.

Изготвянето на проучвания/планове/чертежи във връзка с бъдещо строителство не трябва да надхвърлят 12% от общите разходи по проекта.

Информация за Програма САПАРД от уебсайта на Генерална дирекция "Разширяване" на ЕК

Подробна информация от уебсайта на Генерална дирекция "Земеделие" на ЕК

Изключително подробна информация за Програма САПАРД и документите, свързани с нея,

от уебсайта на Министерство на земеделието и горите

Национален план за развитие на земеделието и селските райони 2000 - 2006 по специалната програма на ЕС

за присъединяване в областта на земеделието и селските райони (САПАРД)

Свали 'Справочник за европейските програми' от Информационния център на Делегацията на ЕК в България (PDF)